คือเรื่องมีอยู่ว่า ลูกหมาที่เลี้ยงยังไม่ได้ไปฉีดยากันพิษสุนัขบ้าให้น่ะค่ะ แล้วมันมาข่วนก็เลยไปฉีดยาที่โรงพยาบาลค่ะบอกว่าต้องฉีดกระตุ้น2ครั้งเพราะเลยมา 6 เดือนแล้วค่ะ หนูฉีดเข็มแรกเสร็จแล้วพอกลับมาบ้านหมามันเข้ามางับที่ขาค่ะแล้วเหมือนเป็นแผลจุดเดียวค่ะ แล้วอย่างนี้หนูต้องไปฉีดเพิ่มอีกมั๊ยคะ แต่หนูได้ไปฉีดกระตุ้นเข็มที่2มาครบเรียบร้อยแล้วค่ะ หลังวันที่โดนงับเลยค่ะ
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม และได้ฉีดกระตุ้นไป 2 เข็ม เมื่อวันที่ 24 และ 27 ธ.ค. 62 เมื่อโดนสุนัขงับในวันที่ 26 ธ.ค. ที่ผ่านมา ก็ไม่จำเป็นต้องฉีดกระตุ้นเพิ่มอีกแต่อย่างใดค่ะ เพราะการฉีดในวันที่ 24 และ 27 ธ.ค. ก็จะช่วยป้องกันโรคจากการโดนงับในวันที่ 26 ธ.ค.ได้ค่ะสำหรับบาดแผลที่โดนงับใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น และควรหลีกเลี่ยงไม่ให้แผลโดนน้ำจนกว่าแผลจะหายค่ะ